అట్లూరి పిచ్చేశ్వరరావు

అట్లూరి పిచ్చేశ్వరరావు (1925 ఏప్రిల్ 12 - 1966 సెప్టెంబర్ 26) తెలుగు కథకుడు, అనువాదకుడు, నవలా రచయిత, స్క్రీన్ ప్లే రచయిత. పిచ్చేశ్వరరావు భారత నౌకాదళంలో మెకానికల్ ఇంజనీరుగా, విశాలాంధ్ర పత్రికలో సహాయ సంపాదకునిగా, తెలుగు సినిమా రంగంలో స్క్రిప్టు రచయితగా పనిచేశాడు. సాహిత్య రంగంలో అనేక కథలు, రేడియో నాటికలు, సినిమా స్క్రిప్టులు, వెండితెర నవలలు రాసిన ఇతనికి తెలుగు సాహిత్య రంగంలో హిందీ సాహిత్య అనువాదకునిగా ప్రత్యేకమైన గుర్తింపు ఉంది. ప్రేమ్‌చంద్, కిషన్ చంద్ వంటి సుప్రసిద్ధ హిందీ రచయితల నవలలు ఇతను తెలుగులోకి అనువదించాడు. ఇతని అనువాదాల్లో రష్యన్ నవలలు కూడా ఉన్నాయి. పిచ్చేశ్వరరావు స్క్రిప్ట్ రచయితగా పనిచేసిన సినిమాల్లో చివరకు మిగిలేది (1960), భార్యాభర్తలు (1960) సినిమాలు ఉన్నాయి. ప్రముఖ సామాజిక ఉద్యమకారుడు, రచయిత త్రిపురనేని రామస్వామి చిన్న కూతురు చౌదరాణి ఇతని భార్య. రచయితగా సినిమా, సాహిత్య రంగాల్లో రాణిస్తుండగానే 41 ఏళ్ళ వయసులో ఇతను గుండెపోటుతో మరణించాడు.

జీవితం
పిచ్చేశ్వరరావు ఆంధ్రప్రదేశ్ లోని కృష్ణా జిల్లా యందు చౌటపల్లి గ్రామంలో ఏప్రిల్ 12, 1925 న జన్మించాడు. ఆ తర్వాత ఆయన కుటుంబం సమీప గ్రామమైన పులపర్రు గ్రామానికి వలస పోయింది. చౌటపల్లి గ్రామంలోనూ, కైకలూరు పాఠశాలలయందు విద్యాభ్యాసం చేశాడు. హిందీ విశారద పరీక్షలలో ప్రథముడుగా నిలిచాడు. తన ఇంటర్మీడియట్ విద్యను హిందూ కళాశాల (బందరు)లో పూర్తి చేశాడు. తన విద్య పూర్తయిన తరువాత 1945 నుండి 1953 దాక భారత నౌకా దళంలో మెకానికల్ ఇంజనీరుగా పనిచేశాడు. అతను అక్కడ పనిచేస్తున్న సమయంలోనే బ్రిటీష్ ప్రభుత్వంపై రాయల్ ఇండియన్ నేవీ జరిపిన తిరుగుబాటు జరిగింది.

తరువాత కొన్నేళ్ళ పాటు విశాలాంధ్ర పత్రికలో సహాయ సంపాదకుడిగా పనిచేసి, 1962 లో మద్రాసుకి వెళ్ళి కొన్నేళ్ళపాటు తెలుగు సినిమాలలో స్క్రిప్టు రచయితగా ఇల్లరికం, చివరకు మిగిలేది, వాగ్దానం వంటి సినిమాలకు పనిచేశాడు. ఈ సమయంలోనే కథకుడిగా, అనువాదకుడిగా, నాటక రచయితగా పేరుపొందాడు. ఆంధ్ర అభ్యుదయ రచయితల సంఘంలో ప్రధానపాత్ర పోషించారు. 1966లో గుండెపోటుతో మద్రాసులో మరణించాడు. 

పిచ్చేశ్వరరావు, ప్రముఖ కవి, సంఘ సంస్కర్త అయిన త్రిపురనేని రామస్వామి గారి చిన్న కూతురు చౌదరాణిని వివాహం చేసుకున్నాడు. ఆమె కూడా కథా రచయిత్రి, నవలా రచయిత్రి. ఆమె తెలుగు పుస్తక శాలను మద్రాసులో ప్రారంభించింది. ఆమె 1996 లో మరణించింది.

రచనా జీవితం
పిచ్చేశ్వరరావు అనేక కథలు, రేడియో నాటికలు వంటివి రాసాడు.  "గౌతమ బుద్ద", "వీరేశ లింగం" అనే స్క్రిప్టులు పిచ్చేశ్వరరావు రచనా ప్రతిభకు తార్కాణాలుగా నిలిచాయి. హిందీ భాషలో గల సాహిత్యాన్ని తెలుగులో అనువాదం చేయుటకు కృషి చేశాడు. చిత్ర పరిశ్రమలో ప్రముఖ స్క్రీన్ రైటర్ గా ప్రసిద్ధి పొందాడు. 

కథలు, గల్పికలు, నాటికలు

 విన్నవి - కన్నవి
 మనసులో మనిషి
 కథాసాగరం
 పిచ్చేశ్వరరావు కథలు
 విముక్తి అభ్యుదయ (1946) 01-మే-1948 ఎ. పిచ్చేశ్వరరావు
 వింత మరణం (1956) - జనవరి - అభ్యుదయ - మాసపత్రిక
 పనిమనిషి అభ్యుదయ (1946) 01-మే-1956
 వసుంధర అభ్యుదయ (1946) 01-ఏప్రిల్-1957
 మరపే మెరుగు అభ్యుదయ (1946) 01-ఆగస్టు-1957
 ఒక అనుభవం పుస్తకం 01-జనవరి-1960 అంచనా తేది
 జీవచ్ఛవాలు పుస్తకం 01-జనవరి-1960 అంచనా తేది
 నెత్తరు కథ పుస్తకం 01-జనవరి-1960 అంచనా తేది
 గడవని నిన్న పుస్తకం 01-జనవరి-1960 అంచనా తేది
 కోరిన వరం పుస్తకం 01-జనవరి-1960 అంచనా తేది
 ఆగస్టు 15న పుస్తకం 01-జనవరి-1960 అంచనా తేది
 వెర్రికాదు, వేదాంతం పుస్తకం 01-జనవరి-1960 అంచనా తేది
 డొంకల వంకల మనసులు పుస్తకం 01-జనవరి-1960 అంచనా తేది
 శాస్త్రి పుస్తకం 01-జనవరి-1960 అంచనా తేది
 సబద్ధము పుస్తకం 01-జనవరి-1960 అంచనా తేది
 కథకుడు పుస్తకం 01-జనవరి-1960 అంచనా తేది
 విముక్తి పుస్తకం 01-జనవరి-1960 అంచనా తేది
 బ్రతకటం తెలియనివాడు పుస్తకం 01-జనవరి-1960 అంచనా తేది
 పరిచయం పుస్తకం 01-జనవరి-1960 అంచనా తేది
 పులి-మేక ఆట పుస్తకం 01-జనవరి-1960 అంచనా తేది
 గర్బస్రావం పుస్తకం 01-జనవరి-1960 అంచనా తేది
 తీరనికోరిక పుస్తకం 01-జనవరి-1960 అంచనా తేది
 ఇదిప్పుడు మనదేశమే పుస్తకం 01-జనవరి-1960 అంచనా తేది
 ఎదురీత పుస్తకం 01-జనవరి-1960 అంచనా తేది
 గడచిన దినాలు పుస్తకం 01-జనవరి-1960 అంచనా తేది
 వసుంధర వసుధ 01-అక్టోబరు-1971
 చిరంజీవి
 విముక్తి ప్రజాసాహితి 01-ఏప్రిల్-1981
 నెత్తురు ప్రజాసాహితి 01-సెప్టెంబరు-1997
 ఒక అనుభవం

హింది నుండి తెలుగులోకి అనువాదాలు 

 గోదాన్ - ప్రేమచంద్
 ఒకానొక గాడిద ఆత్మ కథ - కిషన్ చందర్
 నేఫాలో గాడిద - కిషన్ చందర్
 పేకముక్కలు - అరికెపూడి రమేష్ చౌదరి

రష్యన్ నుండి తెలుగులోకి అనువాదాలు

 పారిస్ పతనం - ఇల్యా ఎహ్రెన్ బెర్గ్
 బాగోగులు - ఇల్యా ఎహ్రెన్ బెర్గ్
 ఆదర్శ జీవులు - ఆంతోనినా కోప్తాయేవా - 1959
 అపరిచిత -గలీనా నికోలాయేవా

వెండితెర నవలలు

 కృష్ణలీలలు -1959
 ఇల్లరికం -1, మే, 1959
 నమ్మినబంటు -జనవరి, 1960
 చివరకు మిగిలేది -1960
 భార్యాభర్తలు -1961
 వాగ్దానం -1961
 బాటసారి -30, June 1961
 ఆత్మబంధువు -1962, డిసెంబరు 14
 కొడుకులు కోడళ్ళు -1963
 అనుబంధాలు -1963

చలనచిత్రాలకు కథనం - సంభాషణలు

 చివరకు మిగిలేది -1960
 భార్యాభర్తలు -1961
 వివాహబంధం -1964
 కాంభోజరాజు కథ -1967

లఘు చిత్రాలు

 గౌతమ బుద్ధ
 కందుకూరి వీరేశలింగం

మూలాలు

వర్గం:1925 జననాలు
వర్గం:1966 మరణాలు
వర్గం:కృష్ణా జిల్లా కథా రచయితలు
వర్గం:తెలుగు అనువాదకులు